CELEX: C2006/022/06
Language: lv
Date: 2006-01-28 00:00:00
Title: lieta C-379/05: Lūgums sniegt prejudiciālu nolēmumu — izteikts ar  Gerechtshof te Amsterdam 2005. gada 21. septembra  rīkojumu lietā  Amurta S.G.P.S.  pret  Inspecteur van de Belastingdienst/Amsterdam

28.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 22/3
            
         Lūgums sniegt prejudiciālu nolēmumu — izteikts ar Gerechtshof te Amsterdam2005. gada 21. septembra rīkojumu lietā Amurta S.G.P.S. pret Inspecteur van de Belastingdienst/Amsterdam
   
   (lieta C-379/05)
   (2006/C 22/06)
   tiesvedības valoda — holandiešu
   Eiropas Kopienu Tiesā izskatīšanai ir iesniegts Gerechtshof te Amsterdam (Amsterdamas Apelācijas tiesas) lūgums sniegt prejudiciālu nolēmumu, kas izteikts ar 2005. gada 21. septembra rīkojumu lietā Amurta S.G.P.S pret Inspecteur van de Belastingdienst/Amsterdam un kas Tiesā reģistrēts 2005. gada 17. oktobrī.
   
      Gerechtshof te Amsterdam lūdz Tiesu lemt par šādiem jautājumiem:
   
               1.
            
            
               Vai atbrīvojums saskaņā ar Wet op de dividendbelasting 1965 (1965. gada likums par dividenžu aplikšanu ar nodokļiem), kā tas ir aprakstīts šā rīkojuma 5.3.–5.5. punktā, kopā ar atbrīvojumu saskaņā ar šā likuma 4.a pantu ir pretrunā ar EK līguma noteikumiem par kapitāla brīvu apriti (56.–58. pants, pirms tam 73.b–73.d pants), ja šis atbrīvojums ir piemērojams tikai dividenžu izmaksām kapitāla daļu turētājiem, kam Nīderlandē piemēro uzņēmumu ienākumu nodokli vai ārvalstu kapitāla daļu turētājiem, kam ir pastāvīgs uzņēmums Nīderlandē, kura kapitāla daļas veido šī pastāvīgā uzņēmuma aktīvus, attiecībā uz ko piemēro kapitāla daļas turējuma atbrīvojumu saskaņā ar Wet op de vennootschapbelasting 1969 (1969. gada Likuma par uzņēmumu aplikšanu ar nodokļiem) 13. pantu?
            
         
               2.
            
            
               Vai, lai atbildētu uz pirmo jautājumu, ir būtiski, vai ārvalstu kapitāla daļu turētāja/uzņēmuma, uz ko neattiecas likuma 4. pantā paredzētais atbrīvojums, rezidences valsts piešķir šim kapitāla daļu turētājam/uzņēmumam nodokļu kredītu (full credit) attiecībā uz Nīderlandes dividenžu nodokli?